MJD เล็งออกหุ้นกู้วงเงิน 2.5 พันลบ. ชูดอกเบี้ย 7% เสนอขายรายใหญ่-สถาบัน 24-29 เม.ย.62
MJD เล็งออกหุ้นกู้วงเงิน 2.5 พันลบ. ชูดอกเบี้ย 7% เสนอขายรายใหญ่-สถาบัน 24-29 เม.ย.62
27 มี.ค. 2562

บริษัท เมเจอร์ ดีเวลลอปเม้นท์ จำกัด (มหาชน) หรือ MJD เปิดเผยว่า บริษัทได้ยื่นแบบแสดงรายการ (ไฟลิ่ง) ต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)เพื่อออกและเสนอขายหุ้นกู้ มูลค่าไม่เกิน 2,500 ล้านบาท อายุ 2 ปี ครบกำหนดไถ่ถอนปี พ.ศ.2564 มีอัตราดอกเบี้ยคงที่ร้อยละ 7 ต่อปี ชำระดอกเบี้ยทุกๆ 3 เดือน ตลอดอายุหุ้นกู้
โดยเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาจองซื้อหุ้นกู้ในวันที่ 24-29 เมษายน 2562 โดยมีผู้จัดการการจัดจำหน่าย ได้แก่ บล.โกลเบล็ก บล.เคจีไอ(ประเทศไทย) บล.โนมูระ พัฒนาสิน บล.ฟินันเซีย ไซรัส บล.เมอร์ชั่น พาร์ทเนอร์ บล.หยวนต้า(ประเทศไทย) และ บล.เอเซีย พลัส
สำหรับอันดับความน่าเชื่อถือของบริษัทอยู่ที่ BB+ แนวโน้ม คงที่ โดยบริษัท ทริสเรทติ้ง จำกัด เมื่อวันที่ 2 สิงหาคม 2561